stanford-oval/wikipedia huggingface dataset:
תחום שבת
מדידת תחום שבת > מדידת תחום 2,000 האמות

מדידת 2,000 האמות של תחום השבת לא מתחילה מבתי העיר עצמה, אלא מהמלבן שנחשב לתחום העיר. ממלבן זה מודדים בכמה נקודות (בדרך כלל בפינות המלבן) את מרחק 2,000 האמות, כאשר המדידה נעשית בקו ישר שהוא המשכו של תחום העיר (כאשר מודדים מפינה). תחום השבת הסופי נמדד כמלבן, כלומר על ידי חיבור הנקודות שלפי המדידה נמצאות במרחק של 2,000 אמות מהעיר בכל פאה לקו ישר (בדרך כלל הנקודות הנמצאות מול פינות תחום העיר), ולאחר מכן חיבור הישרים למלבן. התוצאה מדרך מדידה זו היא ש-2,000 אמות הן המרחק המינימלי מהעיר לקצה תחום השבת, ולא המרחק הקבוע, הממוצע או המקסימלי. לדוגמה: יוצא שאלכסון המרובע של תחום השבת הוא כ-2,800 אמות, ולא רק 2,000 אמות. ייתכן גם ובעקבות המדידה ייווצר מרובע בעל צלעות שאינן מקבילות זו לזו, בשל קשיי מדידה באחת הפאות.
מדידת תחום שבת > מדידת תחום 2,000 האמות > דרך המדידה

בהלכה ישנם כללים מדויקים כיצד למדוד את מרחק 2,000 האמות מגבול העיר, מתוך מטרה שהמדידה תהיה מדויקת ככל האפשר. המדידה נעשית באופן כללי כמדידה אווירית, תוך ניסיון להתעלמות ממרחק שנוסף עקב שינויי גובה. הכללים המובאים בהלכה מתאימים למדידה מדויקת באמצעים שהיו זמינים בעולם העתיק:
המדידה נעשית בחבל פשתן של 50 אמות (כ-25 מטרים). יש צורך בחבל באורך 50 אמות בדיוק, לא קצר יותר ולא ארוך יותר. כל מדידה של 50 אמות נעשית באופן רציף, ומתחילה מקצה המדידה שלפניה. במקרה ויש מכשול בקצה קטע 50 האמות, כגון נהר, ניתן לחזור מרחק ידוע לאחור (למשל 25 אמות, חצי החבל), ולהתחיל ממנו את קטע 50 האמות, ולאחר מכן להשלים במקום אחר את מרחק החזרה.
המדידה צריכה להעשות כנגד העיר או תחומה, אף אם השטח קשה למדידה עקב צורת השטח שלו, ואין להעביר את המדידה לשטח שאינו כנגד העיר ותחומה, אף אם הוא שטח נוח יותר למדידה. אולם ניתן להעביר את המדידה לשטח שאינו כנגד העיר אך הוא בתוך תחומה. לדוגמה: ניתן להעביר את המדידה בחלק המזרחי 2,000 אמות מצפון או מדרום לעיר, כיוון ששטח זה נמצא בתוך תחום העיר, מאחר שתחום השבת נמדד כמרובע ולא כעיגול.
בהמה וכלים

גם כלפי בהמותיו של אדם וחפציו קיים תחום שבת, תחום שהוא למעשה תחום השבת של בעליהם, ואסור להוציא אותם מחוץ לתחומם, אפילו על ידי אדם אחר שלו תחום שבת אחר, כגון שעירב עירוב תחומין. אולם אם בעלי הבהמה או החפץ מסר אותם לאדם שיטפל בהם, כגון לרועה, הבהמה והכלים נחשבים שעברו לרשותו של המקבל, ותחום השבת שלהם יהיה תחום השבת של המקבל. דין זה הוא גם במקרה והמסירה בפועל הייתה באמצע השבת, ובתנאי שבעל הבהמה או החפצים תכנן למסור את חפציו לאחר עוד לפני כניסת השבת.
בהמה וכלים > בהמה וכלים בשותפות

בהמה וכלים הנמצאים בבעלות משותפת של אנשים שונים, תחום השבת של הבהמה והכלים הוא כתחום השבת של שניהם ולחומרא, היינו שתחום השבת שלהם הוא רק במקום שכל בעליהם יכולים ללכת אליו, ולא במקום שרק חלק מבעליהם יכולים ללכת. דין זה הוא אף כלפי תבשיל, במקרה ואישה שאלה מחברתה, שלה תחום שבת אחר, תבלין לתבשיל (התבלין אינו בטל בתבשיל מפני שהוא דבר שיש לו מתירין). דין זה נוגע בעיקר ליום טוב שאין בו איסור הוצאה מרשות לרשות, שכן בשבת בדרך כלל אסור לטלטל חפצים בשטח פתוח, שנחשב לכרמלית.
ניתן לזכות חפצים לאחרים קודם כניסת השבת או החג על ידי אחר, על מנת שתחום השבת שלהם יהיה כתחום השבת של אחרים ולא כתחום השבת של בעליהם בעת כניסת השבת או החג.
בהמה וכלים > חפצי הפקר

נחלקו תנאים בשאלת תחומם של חפצי הפקר: רבי יוחנן בן נורי סובר שחפצי הפקר קונים שביתה במקום בו היו מונחים בבין השמשות, לעומתו, סבורים חכמים שאינם קונים שביתה כלל, ומותר להוליך אותם ללא הגבלת מרחק כלל, כגון על ידי מספר בני אדם אשר להם תחומי שבת שונים. אמנם, אם זכה אדם בחפצי הפקר בשבת – כגון שהגביהם על דעת לזכות בהם – מקבלים הם את תחום השבת שלו, אף אם נתנם לאחר מכן לאדם אחר, ואסור להוציא חוץ לתחומו של הזוכה.
בהמה וכלים > חפצים בפקדון ובהשאלה

חפצי אדם שמופקדין אצל אדם אחר – תחום השבת שלהם הוא כתחום השבת של שומר הפקדון, שכן הוא לא יוכל לשמור על החפץ אם לא יוכל להזיזו במקרה הצורך, וכן הדין בחפצים שהושאלו לשימוש. אולם חפצי פקדון שאינם בשמירה, תחומם הוא כתחום השבת של בעליהם.
בהמה וכלים > מעיינות נהרות ובורות

מים שנעים ממקום למקום, כגון מי נחלים, נהרות, מעיינות, בארות ומי גשמים, אינם קונים שביתה בעת כניסת השבת במקום בו היו אז, מאחר שהם ניידים ולא נייחים, אלא תחומם הוא לפי תחום השבת של השואב אותם בשבת. אפילו אם המים נשאבו משטח פרטי של אדם אין המים נחשבים כחפציו, היות שהם בתנועה ולא במצב סטאטי, ולכן אינם קונים שביתה ברשות האדם שבבעלותו השטח בו נשאבו המים.
אולם מים שנשאבו מבור מים פרטי של אדם – תחום השבת של המים הוא כתחום בעל הבור, היות שהמים היו במצב סטטי בשעת כניסת השבת. ישנה מחלוקת האם בור מים של רבים הוא כרגלי כל אנשי העיר לחומרא, או כתחום השבת של השואב.
השואב מים לצורך חברו (כאשר המים אינם מבור של יחיד), אף על פי שכוונתו להעביר את המים לרשות חבירו – תחום השבת של המים הוא כתחום השבת של השואב ולא כתחום השבת של האדם שבעבורו נשאבו המים.
בהמה וכלים > חפצי גוי

מעיקר הדין לא חל תחום שבת על חפצי גוי, אולם מגזירת חכמים יש להם את תחום השבת שכביכול יש לבעליהם הגוי, גזירה משום חפצי ישראל. לדין זה משמעות במקרה וגוי הביא בשבת חפצים מחוץ לתחום למקום יישוב שאינו מוקף בחומה או בעירוב (שהופכים את מקום היישוב לרשות ד' אמות אחת), שאז אסור לטלטלם מכח גזירה זו, היות שבאו מחוץ לתחום.
עירוב תחומין

במקרים מסוימים, ניתן לשנות את גבולות תחום השבת באופן אישי, דהיינו להאריך אותם לכיוון מסוים. דבר זה נעשה באמצעות עירוב תחומין – שמשמעו הנחת מזון במקום מסוים, והצהרה פורמלית על שביתתו של האדם במקום זה. באמצעות עירוב תחומין, ניתן ללכת אלפיים אמה בלבד לכל כיוון ממקום הנחת העירוב. באופן זה עירוב התחומין מאריך את גבול התחום לכיוון מסוים ומקצר אותו בכיוון ההפוך. כשאדם שובת בעיר, ומעוניין במשך השבת לצאת מתחום השבת של העיר, עליו להקפיד להניח את עירוב התחומין בתוך שטח תחום השבת של העיר, ואם הניח את עירובו מחוצה לו –  נחלקו ראשונים בדינו.
תחום ארבע אמות

לכל אדם יש תחום ארבע אמות סביבו. לדין זה יש משמעות אם אדם יצא מחוץ לתחום השבת שלו, כך שיש לו תחום נוסף של ארבע אמות, שבו מותר לו להלך ולטלטל. דין זה נלמד מדברי משה לבני ישראל: "שבו איש תחתיו", דבר שנאמר אף ליוצאים ללקוט מן מחוץ לתחום שבת, וארבע אמות הן מידתו של אדם כשפושט ידיו ורגליו.
ישנה מחלוקת אם ארבע אמות אלו נמדדות לכל צד, כך שלמעשה לכל אדם יש תחום ארבע אמות שנמדד כמרובע של 8 על 8 אמות כשהאדם עומד באמצעם, או שארבע האמות נמדדות כמרובע של 4 על 4 אמות שהאדם באמצעם.
תחום ארבע אמות > כל העיר כולה כארבע אמות

אדם ששוהה בתוך שטח התחום במחיצה שהוקמה להקפת שטח מיושב, כגון בתוך בית, חצר, עיר מוקפת חומה או יישוב שהוקף בעירוב, כל השטח התחום במחיצה נחשב כארבע אמות, וכולו נחשב לו כתחום ארבע אמות, ו-2,000 האמות של תחום שבת נמדדות מחוץ לשטח זה. דין זה הוא אף אם המחיצה מקיפה שטח יישוב גדול ביותר. מחיצה שמקיפה שטח בלתי מיושב מועילה כדי שהשטח המוקף יחשב כארבע אמות רק אם היא מקיפה שטח של עד בית סאתיים, ולא שטח גדול יותר.
היוצא חוץ לתחום שבת

מי שיצא חוץ לתחום – עליו להישאר בתחום ארבע האמות בו הוא עומד עכשיו, ולא לצאת מהם. דין זה הוא בין אם יצא בשוגג ובאונס, ובין אם יצא במזיד (אולם באונס הקילו בהגדרת תחום ארבע אמות).
היוצא חוץ לתחום שבת > היתרים ליוצא בשוגג ובאונס מתחום השבת

היוצא חוץ לתחום שבת בשוגג ובאונס, ניתן בתנאים מסוימים להכניסו חזרה לתוך תחום השבת שלו, באמצעות עשיית מחיצה על ידי בני אדם המותרים ללכת עד מקום הימצאו (כגון שעירבו עירוב תחומין), ולאחר שמחיצת האנשים מקיפה אותו, את הדרך אל תחום השבת שלו וחלק קטן מתחום השבת שלו, הוא יהיה רשאי להיכנס בחזרה לתחום השבת שלו. דין זה מתבסס על עיקרון 'הבלעת תחומין', כלומר שאם תחום השבת החדש מתחבר עם תחום השבת הישן (כגון במקרה זה שהאדם מוקף במחיצת אנשים הנחשבת לתחום ארבע אמותיו, המתחברת אותו אל תחום השבת הישן שלו, האדם רשאי לחזור לתוך תחומו המקורי. היתר זה הוא רק כאשר האדם יצא מתחום השבת שלו שלא במזיד.
היתר נוסף הוא לאדם שיצא חוץ לתחום שלא במזיד, ונצרך לנקביו. במקרה זו האדם רשאי לצאת מתחום ארבע אמותיו עד שימצא מקום מתאים. היתר זה הוא מכח כבוד הבריות, שהוא שיקול להקל בדברים שתוקף איסורם הוא דרבנן. מאחר שהותר האדם לצאת מתחום ארבע אמותיו, הוא רשאי לחפש מקום מתאים שנמצא גם בתוך תחום השבת המקורי, וכיוון שנכנס חזרה לתוך תחומו, הרי הוא כמי שהחזירוהו באונס לתוך תחומו, ותחום השבת שלו חוזר להיות תחום השבת המקורי. גם היתר זה הוא דווקא למי שלא יצא במזיד מתחום השבת.
היוצא חוץ לתחום שבת > היוצא וחוזר

אדם שיצא מעצמו או שהוציאוהו אחרים מחוץ לתחום השבת שלו בשוגג או באונס, וגם חזר בשוגג או באונס – תחום השבת שלו חוזר לתחום השבת הראשוני שנקבע בעת כניסת שבת. אולם אם יצא או חזר במזיד לתוך התחום – יש לו רק את תחום ארבע האמות, כל זמן שאינו עומד בתוך שטח מחיצות העיר עצמה בה שבת בעת כניסת שבת. מי שהוציאו אותו באונס והניחוהו בעיר אחרת – רשאי ללכת בתוך שטח העיר, אף שלא שבת בה בעת כניסת השבת.
היוצא חוץ לתחום שבת > היוצא מתחום שבת ברשות

חכמים הקלו על היוצאים מחוץ לתחום לצורך מצווה, כגון מיילדת שנקראה למקום מרוחק באמצע השבת או עדים שבאו לבית הדין להעיד על קידוש החודש, ותחום השבת שלהם הוא 2,000 אמות מסביב למקום אליו הגיעו, אף שלא היו בו בעת כניסת שבת.
מי שצא ברשות, כגון שנקרא לדבר שיש בו פיקוח נפש, ובאמצע הדרך כאשר הוא כבר מחוץ לתחום השבת שלו הודיעו לו כי כבר בטל הצורך אליו הוא נקרא, חכמים הקלו שיש לו תחום של 2,000 אמות מסביב למקום בו הוא נמצא עכשיו. אם תחום השבת החדש שלו מתחבר עם תחום השבת הישן (כגון שהוא לא הספיק להרחיק יותר מ–4,000 אמות מחוץ ליישוב) – הוא רשאי לחזור ליישוב ולתחום השבת המקורי שלו, מכח עיקרון הבלעת תחומין. אם יש סכנה בשהייה בשטח הפתוח עד ליציאת שבת, רשאי האדם ללכת עד שיכנס למקום בטוח, מאחר שגם ספק פיקוח נפש דוחה את השבת.
היוצא חוץ לתחום שבת > חפצים

חפצים שהוצאו מתחום השבת שלהם והוכנסו בחזרה – תחום השבת שלהם חוזר להיות התחום הראשוני, היות שמעמדם הוא כמעמדו של אדם שיצא ונכנס באונס, שתחום השבת שלו לאחר ששב חוזר להיות תחום השבת המקורי.
תחום שבת למעלה מ-10 טפחים

בגמרא ישנה מחלוקת האם תחום שבת הוא גם באוויר מעל 10 טפחים מהארץ, או רק בגובה פני השטח, בדומה לרשות הרבים ולכרמלית שהם רק עד גובה 10 טפחים מהארץ. מחלוקת זאת לא הוכרעה בגמרא אלא נשארה כספק, ולכן להלכה השולחן ערוך נקט שבמקום שתחום השבת הוא דרבנן (כל מקום עד מרחק 12 ק"מ, ראו למעלה) אין תחום שבת למעלה מי' טפחים (לפי הכלל 'ספק דרבנן לקולא'), ואילו במקום שישנם הסוברים כי תחום השבת בו הוא מהתורה (שטח במרחק של יותר מ-12 ק"מ מהיישוב) ישנו תחום שבת גם מעל 10 טפחים (לפי הכלל 'ספק דאורייתא לחומרא').
לדין זה אין כמעט משמעות בשטח יבשה, אולם יש לו משמעות רבה בספינות המשייטות בים או בנהר בשבת, מאחר שלפי דין זה תחום השבת הוא עד גובה של 10 טפחים מגובה קרקעית הים, כך שהספינה משייטת בשטח שלא חל לגביו דין תחום שבת. בימים ונהרות אין איסור תחום שבת גם לאחר 12 קילומטרים, בניגוד ליבשה.
על פי דין זה מי שהיה בספינה שנכנסה לנמל באמצע השבת לאחר שעברה מרחק רב משעת כניסת שבת – רשאי להיכנס לעיר הנמל, ותחום השבת שלו הוא תחום השבת של העיר.
הבלעת תחומין

הבלעת תחומין (או הבלעת תחומים) היא עיקרון בדיני תחום שבת, ולפיו אם ישנה חפיפה כל שהיא בין תחומי שבת של אדם אחד, רואים את שני התחומים כתחום אחד והאדם רשאי להלך בכולו.
לדוגמה מי שיצא מרחק קצר (פחות מארבע אמות) מתחום השבת שלו, יש המתירין לו לחזור בחזרה לתחום השבת שלו, היות שתחום ארבע אמותיו מתחבר אל תחום השבת המקורי שלו. דוגמה נוספת היא אדם שיצא ברשות מתחום השבת, ובאמצע הדרך נודע לו ששוב אין צורך בעזרה. במקרה זה חכמים נתנו לו תחום שבת חדש של 2,000 אמות סביב המקום בו הוא עומד כעת, ואם ישנה חפיפה בין תחום זה לתחום השבת המקורי – האדם רשאי לחזור לתוך היישוב ממנו יצא.
תחום שבת ביהדות הקראית וביהדות אתיופיה

בעבר הקראים אסרו לצאת מהבית בשבת, מכיוון שפירשו כפשוטו את הפסוק: "אל יצא איש ממקומו ביום השביעי", דהיינו אל יצא אדם מתוך ביתו בשבת. אולם בשלב מאוחר חלקם קיבלו את תחום השבת הרבני. בדומה לזה, הקהילה היהודית האתיופית נהגה להימנע מלחצות נחלים וימות בשבת. אחד הפירושים של כינוי הקהילה "כּאילא" או "קאיילה" הוא "אחד שלא חצה את הנחל" או "הם לא חצו", המתייחס למנהגם זה.
תחום שבת בספרות העברית

שמירתם של יהודים על איסור תחומין (האיסור שלא לצאת בשבת מחוץ לתחום שבת) מופיעה בסיפורים הבאים:
סיפורו של י"ל פרץ, "האוצר", מספר על שמריל חוטב-עצים, שבטיול בליל שבת נזדמן לו אוצר בדמות שלהבת הרצה לפניו. שמריל מקפיד שלא לחלל שבת בהליכתו אחר השלהבת, ובין השאר מפסיק ללכת אחריה כאשר היא עומדת לצאת מתחום שבת. בסופו של דבר השלהבת מגיעה לביתו של שמריל, ובמוצאי שבת היא מתגלה כשׂק שבו כמה וכמה אלפים דינרי-זהב.
סיפורו של ש"י עגנון, "בין שתי ערים", מספר על שתי ערים סמוכות בגרמניה, שביניהן מחברת שדרה שיהודי הערים נהגו לטייל לאורכה בשבת ולעבור מעיר לעיר, עד שאורח גילה שהמרחק בין שתי הערים עולה על תחום שבת, ולכן חדלו היהודים מטיולים אלה. כאשר רצו יהודים משתי הערים להיפגש בשבת, היו נפגשים באמצע הדרך, כך שכל יהודי נותר בתחום שבת.
ראו גם

חמר גמל
כל העיר כולה כארבע אמות
Alglucosidase Alfa

| --- | --- |

 שם IUPAC
 prepro-α-[199-arginine,223-histidine]
 שמות מסחריים בישראל
 מיוזיים
 נתונים כימיים
 כתיב כימי:  C4758H7262N1274O1369S35 
 מסה מולרית:  105338
 בטיחות
 מעמד חוקי:  תרופת מרשם, נכלל בסל הבריאות
 דרכי מתן:  עירוי
 מזהים
 קוד ATC:  A16AB07 
 מספר CAS:  420794-05-0
 
alglucosidase Alfa הוא גרסה רקומביננטית של האנזים אסיד α- גלוקוזידאז (acid α-glucosidase -GAA), הנמצא בחסר בחולים במחלת אגירת גליקוגן מסוג 2 (מחלת פומפה), נחשב כיום כטיפול היחיד למחלה זו. Alglucosidase Alfa מגיע כאבקה וניתן בעירוי לאחר מיהול. Alglucosidase Alfa מיועד לטיפול אנזימטי חליפי ארוך טווח בחולים שבהם אובחנה מחלת פומפה. התכשיר נמצא בסל התרופות של מדינת ישראל.
מיוזיים
חולים במחלת פומפה סובלים מאגירת גליקוגן בשרירים. הגליקוגן הוא רב-סוכר הנוצר בעיקר בכבד ובתאי שריר ומשמש מקור אנרגיה. באופן נורמלי גליקוגן הנאגר בתאי השריר מפורק בשני אזורים עיקריים: בציטופלסמה וברשתית תוך-פלזמית או בליזוזומים. במחלת פומפה נפגע פירוק הגליקוגן בליזוזומים ולכן הוא נאגר בהם, לכן זוהי מחלת אגירה ליזוזומלית. הסיבה לפגיעה בפירוק היא היעדר או ירידה בפעילות האנזים אסיד α- גלוקוזידאז. גליקוגן הנאגר בשריר פוגע בתפקודו ובשלב מאוחר יותר גורם להרס רקמת השריר.
Alglucosidase Alfa מיוצר בתרבית של תאי CHO ‏(Chinese hamster ovary cells) שלהם הוחדר מקטע DNA (פלסמיד) המקודד לגן האנושי ל- acid α-glucosidase. Alglucosidase Alfa הניתן דרך הוריד, נישא דרך הדם וחודר לתאים הפגועים ולליזוזומים, שם הוא מפרק את הגליקוגן שנאגר בליזוזום ומונע את המשך האגירה.
מחלת פומפה היא מחלת ניוון שרירים גנטית. מחקרים קליניים הראו כי אבחנה מוקדמת ומתן טיפול בשלבים מוקדמים ימנעו הרס בלתי הפיך של השריר ויאריכו את חיי החולים.
קיימת סכנה לשוק אנאפילקטי כתוצאה מלקיחת התרופה. לפיכך מתן התרופה יעשה רק תחת פיקוח רפואי. תופעות הלוואי במלואן מפורטות בעלון התכשיר כפי שאושר על ידי הרשות האירופית (EMEA).
התרופה ניתנת באמצעות עירוי לווריד. המינון המומלץ 20 מג' לקג' פעם בשבועיים. התרופה משווקת בבקבוקונים של 50 מג' אותם יש למהול לפני השימוש.
הערות שוליים

↑  Alglucosidase Alfa, מאגר תרופות, אגף הרוקחות, משרד הבריאות
↑  Genetics in Medicine May 2006 Vol.8 No 5
↑  Neurology 2007;68;1-1
↑  העלון לרופא כפי שפורסם באתר ה- EMEA:
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Dead Island 2

| --- | --- |

עטיפת המשחק
 כללי
 תאריך הוצאה:  21 באפריל 2023
 סוגה:  משחק פעולה-תפקידים
 מספר שחקנים:  1–3
 פיתוח:  Dambuster Studios
 הוצאה לאור:  Deep Silver
 ארץ מקור:  הממלכה המאוחדת 
 שפות:  אנגלית 
 הפצה:  Deep Silver
 סדרה:  Dead Island
 הערות:  מערכת הפעלה מינימלית: Windows 10
 דרישות תוכנה
 מנוע משחק:  Unreal Engine 4
 מצבי משחק:  שחקן יחיד, שיתופי (Coop)
 דירוג:  M ‏(ESRB)   18 ‏(PEGI)
 פלטפורמות:  Microsoft Windows   Xbox One   Xbox Series X/S   PlayStation 4   PlayStation 5
 מדיה:  בלו-ריי, הורדה דיגיטלית
 המשחק הקודם:  Escape Dead Island
 דרישות מערכת
 מעבד:  מינימום: AMD FX-9590 או Intel Core i7-7700HQ   מומלץ: AMD Ryzen 5 5600X או Intel Core i9-9900K
 זיכרון:  10GB
 כרטיס מסך:  מינימום: AMD Radeon R9 390X או Nvidia GeForce GTX 1060 בעלי זיכרון וידאו של 6GB ותומכים ב-DirectX 12   מומלץ: Radeon RX 6800 XT או Nvidia GeForce RTX 2070 Super בעלי זיכרון וידאו של 8GB
 מקום פנוי:  70GB
 מערכת קול:  תומכת ב-DirectX
 בקרים:  מקלדת ועכבר, בקר משחק
 deadisland.com
 
Dead Island 2 הוא משחק וידאו מסוגת הישרדות אימה ופעולה-תפקידים שפותח על ידי Dambuster Studios והופץ על ידי Deep Silver ב-21 באפריל 2023 למערכת ההפעלה למחשבים אישיים Microsoft Windows ולקונסולות המשחקים Xbox One,‏ Xbox Series X/S, פלייסטיישן 4 ופלייסטיישן 5. זהו משחק המשך למשחק הווידאו Dead Island משנת 2011 והפרק השלישי בסדרת Dead Island. הסיפור של Dead Island 2 מתרחש כ-15 שנים לאחר אירועי Dead Island ו-Dead Island: Riptide, בעיר לוס אנג'לס, שנכנסה להסגר עקב התפרצות של מגפת זומבים.
המשחק שהוכרז ב-2014, פותח במשך 8 שנים עקב שינויים מרובים של האולפנים שעבדו עליו. הסטודיו Yager Development נשכר במקור לפיתוח Dead Island 2 ב-2012, אך הוסר מהפרויקט ב-2015 והוחלף ב-Sumo Digital בשנה שלאחר מכן. Sumo Digital הוסר לאחר מכן, כאשר Dambuster, סטודיו פנימי של Deep Silver, הפך למפתח ב-2019.
ביקורות

Dead Island 2 קיבל "ביקורות חיוביות בדרך כלל", לפי צובר הביקורות Metacritic.
Metacritic: 80/100
IGN: 7/10
OpenCritic: 75.58%
GameSpot: 7/10
ביאורים

↑  בעבר: Yager Development‏ (2012-2016),‏ Sumo Digital‏ (2016-2019)
הערות שוליים

↑  Dead Island 2 Rating for Windows PC, PlayStation 4, PlayStation 5, Xbox One, Xbox Series, באתר ESRB (באנגלית)
↑  Dead Island 2 Rating PEGI, באתר PEGI (באנגלית)
↑  ציון הרשקוביץ, Dead Island 2 - ביקורת, באתר IGN, ‏‏30 באפריל 2023
↑   עודד פוירשטיין, משחק הזומבים הזה שב מהמתים לאחר עשור. היה שווה?, באתר TheMarker‏, 20 באפריל 2023
↑  אוסטין ווד, After 8 years in development hell, Dead Island 2 sells 1 million copies in its first weekend, באתר Yahoo! Sports, ‏‏24 באפריל 2023 (באנגלית)
↑  ג'יימס אוקונור, New Saints Row And Dead Island 2 Are Not Planned Until After March 2021, באתר Gamespot, ‏‏20 במאי 2020 (באנגלית)
↑  Dead Island, Metacritic (באנגלית)
↑  Travis Northup, Dead Island 2 Review, IGN, ‏2023-04-18 (באנגלית)
↑  Dead Island 2 Critic Reviews, OpenCritic (באנגלית)
↑  Dead Island 2 Review - Eat The Rich, GameSpot (באנגלית אמריקאית)
1205

שנת 1205 היא השנה החמישית במאה ה-13. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

14 באפריל – קרב אדריאנופול בין האימפריה הבולגרית השנייה לבין האימפריה הלטינית
נפטרו

1 באפריל – אמלריך השני, מלך ירושלים (נולד ב-1145)
5 באפריל – איזבל הראשונה, מלכת ירושלים (נולדה ב-1172)
21 ביוני – אנריקו דאנדולו, דוכס ונציה ה-41 (נולד ב-1107)
ראו גם

ילידי 1205‎
נפטרים ב-1205‎
Dead Horse

| --- | --- |

 סינגל שיווקי בביצוע Guns N' Roses
 מתוך האלבום Use Your Illusion I
 יצא לאור:  1993
 פורמט:  תקליטור
 תאריך הקלטה:  1990-1991
 מקום הקלטה:  A&M Studios • Record Planet Studios • Studio 56 • Image Recording • Conway Studios • Metalworks Recording Studios
 סוגה:  הארד רוק • הבי מטאל
 שפה:  אנגלית
 אורך:  4:17
 חברת תקליטים:  Geffen
 כתיבה:  אקסל רוז
 לחן:  סלאש, אקסל רוז, דאף מק'אגן, איזי סטראדלין 
 הפקה:  אקסל רוז • סלאש • דאף מק'אגן • איזי סטראדלין • מאט סורום • דיזי ריד • מייק קלינק
 
"Dead Horse" הוא שיר מאת להקת Guns N' Roses, אשר הופיע לראשונה באלבום Use Your Illusion I שיצא לאור בשנת 1991.
מבנה השיר

ריף הגיטרה האקוסטית המופיע בתחילת השיר נכתב על ידי סולן הלהקה, אקסל רוז. בסוף הפתיחה האקוסטית נשמעים קולות פיצוח אגוזים באמצעות מפצח, אליהם מתלוות הגיטרות החשמליות המופיעות (כמעט) לכל אורך השיר. בסוף השיר מופיע חלק אקוסטי נוסף, אשר בסופו מושמעת גרסה אחרת של השיר בהילוך מהיר למשך כ-4 שניות.
הוצאה לאור

השיר מעולם לא שוחרר כסינגל לקהל הרחב, אך הופק לתחנות רדיו בלבד בשנת 1993 בצורת תקליטור.
קליפ

הקליפ לשיר בוים על ידי לואי מרציאנו, והופיע לראשונה בסרט הקצר Garden of Eden: Strictly Limited Edition, אשר יצא לאור בשנת 1993. בנוסף, כלל הסרט קליפ לשיר "Garden of Eden" וקטע מתוך הופעה חיה בלאס וגאס, בו ביצעה הלהקה את השיר "Yesterdays" (הקטע המדובר צולם ב-25 בינואר 1992).
הקליפ הופיע בסרט נוסף של הלהקה בשם Welcome to the Videos משנת 1998, אשר כלל מספר קליפים לשיריהם של להקת Guns N' Roses.
משתתפים

אקסל רוז - שירה מובילה וגיטרה אקוסטית
סלאש - גיטרה מובילה
איזי סטראדלין - גיטרת קצב
דאף מק'אגן - גיטרת בס
מאט סורום - תופים
מייק קלינק - מפצח אגוזים
Algorithms + Data Structures = Programs

| --- | --- |

כריכת הספר באנגלית
 מידע כללי
 מאת:  ניקלאוס וירת
 שפת המקור:  אנגלית
 סוגה:  עיון 
 נושא:  אלגוריתם, מבנה נתונים, תכנות מחשבים 
 הוצאה
 הוצאה:  Prentice Hall 
 תאריך הוצאה:  1976
 מספר עמודים:  366 עמודים
 קישורים חיצוניים
 מסת"ב:  מסת"ב 978-0-13-022418-7
 
Algorithms + Data Structures = Programs (בעברית: אלגוריתמים + מבני נתונים = תוכניות) הוא ספר שנכתב על ידי ניקלאוס וירת ב-1976. ספר זה מכסה את הבסיס לנושאים במדעי המחשב, באלגוריתמים ומבני נתונים.
הספר נחשב לאחד מספרי מדעי המחשב המשפיעים ביותר שפורסמו.
תוכן עניינים

פרק 1 - מבני נתונים בסיסיים
פרק 2 - מיון
פרק 3 - אלגוריתמים רקורסיביים
פרק 4 - מבני מידע דינמיים
פרק 5 - מבני שפה ומהדרים
נספח א' - מערכת התווים ASCII
נספח ב' - דיאגרמות תחביר של פסקל
הערות שוליים

↑  Wirth, Niklaus (1976). Algorithms + Data Structures = Programs. Prentice-Hall. ISBN 978-0-13-022418-7. 0130224189.
↑  ציטוטים שנאספו על ידי ACM
ערך זה הוא קצרמרבנושא ספרים ובנושא מדעי המחשב. אתם מוזמנים לתרום לוויקיפדיה ו.
AliGenie

| --- | --- |

 מפתח:  קבוצת עליבאבא 
 נכתבה בשפות:  Python
 www.aligenie.com
 
AliGenie היא עוזרת וירטואלית המבוססת על תוכנת קוד פתוח, שהושקה ופותחה על ידי קבוצת עליבאבא. הפלטפורמה הוצגה ב-2017, יחד עם הרמקול החכם Tmall Genie X1, בכנס המחשוב של עליבאבא 2017 בהאנגג'ואו.
בדומה לעוזרים וירטואליים אחרים, AliGenie מסוגל לשלוט בבית חכם, השמעת מוזיקה, קניות קוליות, רישום הערות ועוד. AliGenie כולל גם זיהוי קולי, זיהוי טביעת קול, הבנה סמנטית וסינתזת דיבור.
AliGenie משתלבת עם שירותים נוספים של קבוצת עליבאבא, כגון שירות התשלומים המקוון Alipay ופלטפורמת הקניות Taobao ו-Tmall. טכנולוגיית זיהוי טביעת הקול של AliGenie מציעה אבטחה בכך שהיא מאפשרת רק למשתמשים מורשים לבצע הזמנות מקוונות.
AliGenie היא פלטפורמה פתוחה, המאפשרת ליצרנים שונים לעבוד על המערכת ולהוסיף אותה למוצרי צד שלישי.
ראו גם

אמזון אלקסה
קורטנה
Google Assistant
סירי
מייקרופט
הערות שוליים

↑  Lulu Yilun Chen, wall Alibaba Challenges Google, Amazon With New Echo-Like Device, Bloomberg, ‏3 ביוני 2017
| עוזרים וירטואליים |
| --- | --- | --- |
| פעילים | אליסה • אמזון אלכסה • Bixby • ווטסון • סירי • מייקרופט • Voice Mate • ‏AliGenie • ‏Braina • ‏Celia • ‏Clova • ‏Maluuba (אנ') • ‏Xiaoice (אנ') |  |
| הופסקו | BlackBerry Assistant‏ • מיקרוסופט קורטנה • Google Now‏ • M‏ • Microsoft Agent‏ • Microsoft Bob‏ • Microsoft Voice Command‏ • Ms. Dewey‏ • Mya‏ • Mycroft‏ • Office Assistant (קליפי) • S Voice‏ • Speaktoit Assistant‏ • Tafiti‏ • Vlingo |  |
AliOS

| --- | --- |


 מפתח:  הרפובליקה העממית של סין קבוצת עליבאבא
 משפחה:  אנדרואיד
 מודל קוד:  תוכנה קניינית
 מחזור חיים:  28 ביולי 2011 – הווה (13 שנים) 
 גרסה אחרונה:  2.0 - AliOS Things ב־22 בספטמבר 2018 (לפני 6  שנים ו־5  ימים)
 מצב עבודה:  עדכני
 אתר אינטרנט:  https://www.alios.cn/ 
 
AliOS (נקראה בעבר, YunOS וגם Aliyun OS) היא מערכת הפעלה המבוססת על ליבת לינוקס, שפותחה על-ידי "קבוצת עליבאבא" הסינית, ומיועדת לשימוש במכוניות אוטונומיות ובמכשירי האינטרנט של הדברים.
ההפצה היא תוכנה קניינית אך בעלת גרסת קוד פתוח שנקרא AliOS Things.
היסטוריה

ההפצה שוחררה לראשונה בתאריך 28 ביולי 2011, תחת השם YunOS ופותחה במטרה להיות מערכת הפעלה הראשית במכשירים הסלולריים המיוצרים על ידי קבוצת עליבאבא הסינית.
בשנת 2011, YunOS הייתה למערכת ההפעלה הראשית במכשיר הסלולר K-Touch W700.
בחודש מאי 2012, הודיעה קבוצת עליבאבא שנמכרו כמיליון טלפונים חכמים המריצים את מערכת ההפעלה שלה.
בחודש דצמבר 2015, שחררה החברה את הגרסה האחרונה של מערכת ההפעלה YunOS 5, שהתבססה על אנדרואיד 6.0.
בחודש אוקטובר 2017, כחלק משינוי אסטרטגי ומיתוג מחדש, הוחלף שמה של מערכת ההפעלה ל-AliOS.
הערות שוליים

↑  Osawa, Juro (2012-09-09). "Alibaba's New Goal: Taking On Android". Wall Street Journal (באנגלית אמריקאית). ISSN 0099-9660. נבדק ב-2021-02-17.
↑  Alibaba announces 'cloud-powered' Aliyun OS, K-Touch W700 phone, Engadget (באנגלית אמריקאית)
DS 3

| --- | --- |

DS 3
 מאפיינים כלליים
 יצרן:  סיטרואן (בין השנים 2009-2015)  DS אוטומובילס (משנת 2015)  "Naza Automotive Manufacturing" (אנ')
 שנות ייצור:  2009 – הווה
 הרכבה:  צרפת צרפת  מלזיה מלזיה
 מודל קודם:  Citroën C2 
 מודל אחריו:  DS 3 קרוס-בק
 חברת אם:  קבוצת PSA
 מרכב:  Front-engine, front-wheel-drive layout
 פלטפורמה:  PSA PF1 platform (אנ')
 אורך:  3,950 מ"מ
 רוחב:  1,710 מ"מ
 גובה:  1,460 מ"מ
 בסיס גלגלים:  2,558 מ"מ
 מפרט טכני
 מנוע:  3 צילינדרים, 1.2 ליטר (מנוע בנזין)  4 צילינדרים, 1.4 ליטר (מנוע בנזין)  4 צילינדרים, 1.6 ליטר (מנוע בנזין)  4 צילינדרים, 1.4 ליטר (מנוע טורבו-דיזל)  4 צילינדרים, 1.6 ליטר (מנוע טורבו-דיזל)
 הילוכים:  תמסורת ידנית - 4 מהירויות  תמסורת ידנית - 5 מהירויות  תמסורת אוטומטית - 4 מהירויות  תמסורת אוטומטית - 6 מהירויות
 מעצב:  Mark Lloyd (car designer)  (אנ')
 
DS 3 היא מכונית סופרמיני יוקרתית מתוצרת חטיבת רכבי היוקרה DS אוטומובילס (משנת 2015) בבעלות יצרנית הרכב הצרפתית קבוצת PSA אשר מיוצרת משנת 2009 ועד היום בצרפת. בין השנים 2009–2015 הדגם יוצר על ידי יצרנית הרכב הצרפתית סיטרואן.
במלזיה הדגם יוצר על ידי יצרנית המכוניות המלזית Naza Automotive Manufacturing (אנ') חברת בת של הקונגלומרט Naza (אנ').
ה-"DS" הוכרז לראשונה בתחילת 2009 על ידי יצרנית הרכב הצרפתית סיטרואן כמותג משנה מוביל המיושם על חלק מהדגמים שלה, הפועל במקביל למותג הזרם המרכזי שלה. השם "DS" הוא גם מחזה על מילים, כמו שבצרפתית מבוטא כמו המילה "déesse", שפירושו "אלילה". ה-"DS" הוא סימן רכב עצמאי מאז 2015 (מאז 2012 בסין).
תצורות

3 דלתות - האצ'בק.
3 דלתות - קבריולה (הוצג לראשונה בספטמבר 2012, השיווק החל ב-2013).